Sanden: Hello mga kabanatanay nga kanunay gyud nag-atang sa atong segment matag Martes. Maayong adlaw diha Tita Yurs ug sa hampaslupa nga si Jaypee. Taas kaayo og hair si Ellen Adarna uy, kay nataypan gyud ang iyang beauty sa guwapo kaayo nga Math teacher nga si Pietro Boselli kinsa nailhan pag-ayo sa social media isip world’s “Hottest Math Teacher’. Matud pa niya, hugyaw kuno og beauty si Ellen busa gipangandoy niya nga mahimamat niya kini sa personal. “I did see your picture and I thought you were really beautiful,” suma pa ni Pietro.

Yuri: Avisala mga Kabanatanay! Musta na ang inyong adlaw? Hugyaw ang mga nahitabo niaging semana sa inyong Yur's truly pero nakaya ang tanan basta ang Ginoo naa sa atong kiliran pero karung adlawa mura’g no holds barred na ang akong opinyon kay mana ang recollection busa ato nang sugdan! Noh? Si Ellen na lang gyud ang sexy aning kalibutana? Epekto na ba kaha kini sa iyang sige’g post og pa sexy sa social media. Makasapot gamay ha, iya na ang tanan. Pati ang Math teacher, siya gihapon. Nganong dili man ang akong beshie beshie nga si Jaypee o si Sanden nga dunay gitagoan nga alindog? Kun kita pa lang mo sa photos ni Sanden nga naa sa swimming pool, padaplin diha Ellen Adarna. Samot na kun si Beshie Jaypee ang mag one piece, (short lang hahahahha!) spugha ang tanan!. Mao nang makapangutana ko sa akong self as a butanding,unsay naa anang Ellen nga ang mga boys mahugyaw man gyud niya?

Jaypee: Happy day, Happylipinas Tuesday kanatung tanan.

Ania na sab ta, magsaba -saba ang inyong mga konsensya ug konsensya sa mga giidolo ninyong artista sa kauluhan. Whether you like it or not! Manglibak na sab mi . It's BANATANAY TIME! Makaingon na sab ko sa akong self as a person nga lahi gyud ni’g kamandag ug taras si Ellen Adarna sa mga kalalakin-an kay siguradong maka-MATH-tay gyud. Agay!

Well well well. Backstage nang mga bayot uy, lakip na sab ang mga babaye. May nanalo na, si Ellen na po ang nagwagi. Kahinumduman nga bag-o ra sab ning nag buwag si Ellen ug Baste Duterte. Gani bisag nasayud si Ellen nga may longtime girlfriend na si Baste ,go lang ng go ra gyud siya ni Baste. Dakong purohan usab nga magkasila gyud usab niining Math teacher kay dako sab baya nig tinguha nga magka-date silang duha. Maong daghan gyud ang nakaingon karon sa ilang self as a person in the solar system nga pangulbaan na ang tanang may karelasyon sanglit matud pa sa mga yhads sa parlor nga "walay lig-on nga relasyon, hangtud naa pa si Ellen Adarna" ,pak!.

Sanden: Mao ba Tita Yurs, nagpa-picture ko sa swimming pool pero best in hiyak intawn ko ato sa tiyan, para dili ma-olark hahaha. Ang kaanyag ni Ellen, murag mo-magnet ngadto sa mga lalaki. Makaingon gyud ta nga dili gyud basta-basta og beauty ang mga Cebuana. Ug ikaw Kumareng Jaypee, ing-ana na lang gyud ang tan-aw nimo ni Ellen? Lingaw-lingaw ra man gud na iya.

Yuri: Pero para nako dili sala ni Ellen nga mangaboang ang mga kiki (lalake) niya! Gipakatawo lang gyud siya nga Diyosa. Gani, kita mga beshie beshie Jaypee ug Sanden atong panaminan siya nga pwede pa diay ta mo sexy sama niya kay living healthy life man ang drama sa imong iyaan. Pero ha naay usa sa mga event nakit-an nako sa video, lahi pud si Ellen mahubog, medyo wild siya. Bitaw, kidding aside basin si Ellen gipakatawo gyud nga taas og sex appeal sa mga boys. Para nako she's better than sa usa ka sexy star nga tagaon na lang nato sa ngalan nga blah blah , hahaha.

James: Na stress lage ka beshie Sanden? Ang ako lang igo ra kong miigo sa gusto nakong kuhaan og punto. Ay da, if ever makabasa ani si Ellen mahugyaw ra sab tu kay labaw pa tung bayot og baba ug very close sa mga yhads. Ang ako lang sab nga threat gyud ang beauty ni Ellen sa mga manag-uyab karon. Mao nang ako dili lang sa ko mag boyfriend-boyfriend uy kay basig matypan unya ni Ellen, ma-backstage ra sad ko.

Seriously, akong napanglantawan nga adunay dakong tsansa nga magkasila gyud aning Math teacher sanglit sa Instagram video ni Ellen, iyang gipabuhagay nga interesado usab siya nga mahimamat ang maong maestro. Mamutos nako uy, si Ellen na gyud ang rayna. Lahi ra gyud ang beauty sa Cebuana. Ikaw Sanden, Cebuana man unta ka, nganong di man ka gwapa??. Support beshie beshie Yuri, agay!.

Sanden: Hoy hampaslupa nga Jaypee, given naman nang pagka-guwapa nako. Ato nalang pud dawaton ang kamatouran nga banlason ra ta sa beauty ni Ellen. Moana pa gyud ka Jaypee, nga dili naka mag-uyab-uyab, pagpuyo uy, humok baya kay ka og kasingkasing, move on na te!. Sama gud ni Ellen nga naka-move on dayon sa breakup nila Baste Duterte , dapat mao na imo sundon.

Jaypee: Hala noh, i-relate lage dayun sa akong beauty ang topic Sanden? Hayyy nako basta ako, magpagwapa na lang ko pirmi sa Skin911 arun sila’y mag-apas nako. Because as what they've said, "Being beautiful is the sweetest revenge we could ever do to someone who caused us pain." Agay! Sa katapusang bahin niining atung pagpinulihanay og mga nagbagang opinyon, ato na lang atngan ang posibilidad nga magkadayon ang duha. Ug kun mahitabo man gyud gani na, ako gyung ihatud ang akong korona sa balay nilang Ellen. Happy day everyone!

Yuri: Speaking sa Math teacher, in fairness niya yummy pud kaayo siya uy. Lami kaayo siya tan-awon katong nag-game sila ni Isabel Daza hangtud nag-brief na lang siya. Pero kahibalo mo mga beshie beshie Jaypee ug Sanden, dili man sa imong ka gwapa, kanindot sa imong lawas o sa imong ka hot sa sex appeal ang mahalon sa usa ka tawo kun dili ang imong pagkatawo, ang imong pagka ikaw, kay hinumdumi ang tanan mawala labi na magka edaran na ka pero ang gugma magpabilin. Maghinaut ko nga unta si Ellen padayon gihapon sa iyang pagka–sexy. Stay fit and healthy. Usahay kining ubang lalaki, ang tan-aw nilang Ellen kay usa ka sex object but dili pud nato ma -blame ang mga lalake . Ang importante sa pagkakaron kay ang gipakita ni Ellen Adarna nga image nga wala siya'y gitapakan nga tawo. O di ba? Magpa-sexy na ta beshie beshie Jaypee ug Sanden kay summer na baya. Sa mga taga Camotes Island magkita kita ta karung Domingo kay muanha mi tungod sa Serbisyo Caravan sa Province of Cebu. Atangi ang akong pagpa-sexy sa kadagatan hahahahahahha. Dili pagpa-sexy murag langoy langoy ala butanding!!!

Alang sa inyong mga reaksyon, mahimo ninyo ipadangat sa “Akong Banat” sa Kalandrakas pinaagi sa 0933-336-8999. Butangi palihug og ngalan ug address. (FREEMAN)